recursal/SuperWikiNEXT-32B huggingface dataset:
**«Սոկոլ» մարզադաշտ** (ռուս.՝ Стадион «Сокол»), մարզադաշտ Մոսկվայի կենտրոնում։ Գտնվում է Ելիզավետայի նրբանցք, 3ա հասցեով։ Մետրոպոլիտենի մոտակա կայարաններն են «Կուրսկայան», «Չկալովսկայան», «Բաումանսկայան»։

Պատմություն
-----------

Մարզադաշտը կառուցվել է 1938 թվականին։ Դրանից հետո բազմիցս վերակառուցվել է։ Վերջին թարմացումը թվագրված է 2010-ով, երբ վերանորոգվել և կառուցվել են ցնցուղներով և ինֆրակարմիր սաունաներով կահավորված նոր հանդերձարաններ։ Հիմա մարզահամալիրում առկա են վերջին սերնդի արհեստական ծածկույթով երկու խաղադաշտ, վոլեյբոլի և նետաձգության խաղահրապարակներ, տրիբունաներ, ավտոկայանատեղ։ «Սոկոլ» մարզադաշտը Ռուսաստանի Դաշնության սպորտի նախարարության կառուցվածքում մարզական հերթափոխի նախապատրաստության դաշնային կենտրոնի օբյեկտ է։

Շահագործում
-----------

Ամեն օր «Սոկոլ» մարզադաշտում մարզվում են մանկական ֆուտբոլային խմբակներ, բուհերի ուսանողներ, ինչպես նաև բազմաթիվ կորպորատիվ թիմեր։ Պարբերաբար անցկացվում են զանգվածային մրցումներ և կորպորատիվ միջոցառումներ։ Ընդհանուր լսարանը տարվա ընթացքում հասնում է 200 հազարի (մասնակիցներ, մարզասերներ, ԶԼՄ-ներ)։

Ֆուտբոլային դաշտեր
------------------

**Դաշտ № 1**. արհեստական խոտածածկ, չափսերը՝ 62х96 մետր։
Տրիբունաներ՝ 800 հանդիսական։

**Դաշտ № 2**.  արհեստական խոտածածկ, չափսերը՝ 62х82 մետր։ Տրիբունաներ՝ 400 հանդիսական։

**Դաշտ № 3**.
արհեստական խոտածածկ, չափսերը՝ 25х50 մետր։

**Մարզահրապարակներ**

* Վոլեյբոլ
* Նետաձգություն

Մրցումներ
---------

Առավել նշանակալի մրցաշարեր.

* Ռուսաստանի Պլեխանովի անվան տնտեսագիտական համալսարանի գավաթ
* Իսպանական սիրողական լիգա
* Իտալական սիրողական լիգա

Ծանոթագրություններ
------------------

1. 1 2  "Стадион «Сокол» - ФЦПСР". *fcpsr.ru*. Արխիվացված է the original 2019 թ․ դեկտեմբերի 2-ին. Retrieved 2020 թ․ հուլիսի 25. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3 4  Andrei Garstea (2014 թ․ նոյեմբերի 28). "Стадион Сокол. Управление". Retrieved 2020 թ․ հուլիսի 25.

Արտաքին հղումներ
----------------

* Պաշտոնական կայք
* Մարզադաշտի բացումը վերանորոգումից հետո Archived 2016-04-03 at the Wayback Machine.
**Սիրո պատը** 2010 թվականին
**Սիրո պատ** (ֆր.՝ Le mur des je t'aime, lit. the I Love You Wall), սիրային թեմայով պատ, որը գտնվում է Փարիզի Մոնմարտր բնակավայրի Ժան Ռիկտուսի զբոսայգում։ Պատի ընդհանուր մակերեսը 40 մ² է։ Այն ստեղծվել է 2000 թվականին գեղագիր Ֆեդերիկ Բարոնի և որմնանկարիչ Քլեր Կիտոյի կողմից։ Պատը բաղկացած է 612 արծնապատ սալիկներից, որոնց վրա «Ես քեզ սիրում եմ» արտահայտությունը գրված է 250 տարբեր լեզուներով 311 անգամ։ Սալիկներից յուրաքանչյուրը 21x29․7 սմ է։

Այն ներառում է «Ես քեզ սիրում եմ» արտահայտությունը բոլոր հիմնական լեզուներով։ Կան նաև որոշ հազվագյուտ լեզուներով գրված արտահայտություններ, ինչպիսիք են՝ նավաջոյով, ինուիտով, բամբարայով և Էսպերանտոյով։

Պատը հանրության այցելության համար անվճար է։

Ծագում
------

Ֆեդերիկ Բարոնը սկզբում խնդրել է իր եղբորը, այնուհետև իր հարևաններին իրենց լեզուներով գրել սիրո խոսքեր, այնուհետև այս եղանակով հավաքել է «Ես քեզ սիրում եմ» արտահայտությունը աշխարհի շուրջ 300 լեզվով և բարբառով։

Դրանից հետո գեղագիր Քլեր Կիտոն հավաքել է դրանք արծնապատ թիթեղների վրա։

Խորհրդանիշ
----------

Պատի սիմվոլիզմը նկարչի անձնական ընտրությունն է։ Պատը սովորաբար տարանջատման և մեկուսացման խորհրդանիշ է, բայց այստեղ Ֆեդերիկ Բարոնն ուզում էր, որպեսզի այն հիմք դառնա մարդկային ամենագեղեցիկ զգացմունքների համար։

Պատին արված կարմիր շիթերը խորհրդանշում են կոտրված սրտի մասերը, և դրանք կարելի է հավաքել՝ լիարժեք սիրտ ձևավորելու համար։

Ծանոթագրություններ
------------------

1. 1 2  "Wall of Love – Mur des Je t'aime – Montmartre". Travel France Online. Retrieved 2014 թ․ նոյեմբերի 30.
2. 1 2  "Le mur des je t'aime". Paris Convention and Visitors Bureau. Retrieved 2014 թ․ նոյեմբերի 30.
3. ↑  "Le Mur des Je T'aime - Histoires de Montmartre Montmartre-Guide.com". *Montmartre-Guide.com* (in ֆրանսերեն). Արխիվացված է the original 2020 թ․ հոկտեմբերի 27-ին. Retrieved 2017 թ․ սեպտեմբերի 10. `{{cite news}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

|  |  |
| --- | --- |
|  | *Սիրո պատ* Վիքիպահեստում |

* Պաշտոնական կայք (անգլերեն տարբերակ)
**Կլաուս Արմշտրոֆ** (գերմ.՝ Klaus Armstroff, 1957, Ենա, Gera District, Արևելյան Գերմանիա), գերմանացի քաղաքական գործիչ, նեոնացիստ։ Երրորդ ուղի քաղաքական կուսակցության հիմնադիրն է և դաշնային նախագահ։ Գերմանիայի ազգային-դեմոկրատական կուսակցության նախկին անդամ։ Արմշտրոֆը դիտարկվում է որպես կապ` կուսակցական կառույցների և հարավային Գերմանիայի ազատ ընկերակցության միջև։

Կենսագրություն
--------------

### Ազգային ժողովրդավարական կուսակցություն

Նախկինում Արմշտրոֆն աշխատում էր Ազգային ժողովրդավարական կուսակցությունում։

Բադ Դյուրկհայմի շրջանի գավառային խորհրդում Արմշտրոֆն Ազգային ժողովրավարական կուսակցության նախագահն է եղել 2009 թվականից և մինչև 2013 թվականի ամառ եղել է Ռայնլանդ Պֆալցի տնօրենների խորհրդում։

2013 թվականի Բունդեսթագի ընտրություններում կուսակցության թեկնածու էր։

Չկարողանալով աշխատել նոր ղեկավարության հետ` նա հեռացել է կուսակցությունից` բազմաթիվ տարաձայնությունների պատճառով։

### Երրորդ ճանապարհ

2013 թվականի սեպտեմբերի 28-ին, Երրորդ ուղի կուսակցության հիմնադիր համագումարում, Հայդելբերգում գտնվող Բադ Դյուրկհեմի մարի կոմսությունում ընտրվել է դրա դաշնային նախագահ։

2014 թվականի հունվարից Արմշտրոֆի գլխավորությամբ կուսակցությունը գրավել է Բավարիայում արգելված նեոնացիստական «Freies Netz Süd» կազմակերպության կառույցները, որը արգելվել էր 2014 թվականի հուլիսին։

Նրա «Երրորդ ուղին» կուսակցությունը համարվում է «ազգային հեղափոխական» և Շտրասեր եղբայրների միջոցով մասամբ կապված է Նացիոնալ-սոցիալիստական գերմանական բանվորական կուսակցության ձախ թևի ծրագրի հետ։

2014 թվականի դաշնային կուսակցության համաժողովում նա կոչ է արել մարդկանց «թռուցիկներ բաժանել և հանրահավաքներ անցկացնել ապաստան հայցողների բնակավայրերի անմիջական հարևանությամբ»։

Ամուսնացել է Դյորտե Արմշտրաֆի հետ։ Նաև աշխատում է որպես էլեկտրիկ Վայդենտալում։

Ծանոթագրություններ
------------------

1. ↑  "Wohin der Weg auch führt... | Linksnet". *www.linksnet.de* (in գերմաներեն). Retrieved 2020 թ․ սեպտեմբերի 11.
2. ↑  "Bundesamt für Verfassungsschutz - Rechtsextremistische Parteien". *web.archive.org* (in գերմաներեն). 2015 թ․ հունիսի 14. Արխիվացված է the original 2015 թ․ հունիսի 14-ին. Retrieved 2020 թ․ սեպտեմբերի 11. `{{cite web}}`: Cite has empty unknown parameter: `|dead-url=` (help)
3. ↑  "Mit Hitler durch Plauen – a.i.d.a. Archiv München" (in գերմաներեն). Retrieved 2020 թ․ սեպտեմբերի 11.

Արտաքին հղումներ
----------------

* 
*
**Ջոն Լի Սմիթ** (անգլ.՝ John Lee Smith, մայիսի 16, 1894(1894-05-16), Ուայս շրջան, Տեխաս, ԱՄՆ - սեպտեմբերի 26, 1963(1963-09-26), Լաբոք, Տեխաս, ԱՄՆ), ամերիկացի քաղաքական գործիչ, Տեխասի 32-րդ փոխնահանգապետ (1943-1947)։

Կենսագրություն
--------------

Ջոն Լի Սմիթը ծնվել է 1894 թվականի մայիսի 16-ին (այլ տվյալներով՝ մայիսի 15-ին) Չիկո քաղաքում, որը տեղակայված է Տեխաս նահանգի Ուայզ շրջանում։ Եղել է Հենրի Սմիթի (*Henry H. Smith*) և Մարգարեթ Լի Սմիթը (*Margaret Lee Smith*) երկու որդիներից մեկը։ Երբ Ջոնը 6 տարեկան էր, ընտանիքը տեղափոխվել էր Տեխասի մեկ այլ՝ Թրոքմորթոն շրջան։

1917 թվականին Սմիթը զորակոչվել է ԱՄՆ բանակ և ծառայել դաշտային հրետանիում, ինչպես նաև Առաջին համաշխարհային պատերազմի ժամանակ Ֆրանսիայում մասնակցել է ռազմական գործողությունների։

1940 թվականին դեմոկրատական կուսակցությունից ընտրվել է Տեխասի սենատ և այդ պաշտոնը զբաղեցրել է 1941-1942 թվականներին։

1942 թվականին Սմիթը և Տեխասի ապագա նահանգապետ Քոք Սթիվենսոնը միասին որպես թեկնածու մասնակցել են Տեխասի փոխնահանգապետի ընտրություններին և հաղթել են։ 1944 թվականի ընտրություններին Սմիթը կրկին ընտրվել է փոխնահանգապետ, և այսպիսով փոխնահանգապետի պաշտոնը զբաղեցրել է 1943 թվականի հունվարից մինչև 1947 թվականի հունվարը։

Ջոն Լի Սմիթը մահացել է 1963 թվականի սեպտեմբերի 26-ին և հուղարկավորվել է Լաբբոկի Ռեսթհեյվեն գերեզմանատանը (անգլ.՝ Resthaven Memorial Park)։

Ծանոթագրություններ
------------------

1. 1 2  "John Lee Smith". *Lieutenant Governors of Texas, 1846-present*. Legislative Reference Library of Texas - www.lrl.state.tx.us. Արխիվացված է the original (HTML) 2012 թ․ սեպտեմբերի 26-ին. Retrieved 22.06.2012.
2. 1 2  H. Allen Anderson. "Smith, John Lee" (HTML). *Handbook of Texas Online*. Texas State Historical Association. Արխիվացված from the original on 2012 թ․ սեպտեմբերի 26. Retrieved 21.06.2012.
3. 1 2  "John Lee Smith, Sr" (HTML). www.findagrave.com. Արխիվացված from the original on 2013 թ․ հունիսի 29. Retrieved 2013 թ․ հունիսի 23.

Արտաքին հղումներ
----------------

* "Presiding Officers of the Texas Legislature (1846-2010)" (PDF). Texas Legislative Council - www.tlc.state.tx.us. 2010. Արխիվացված է the original (PDF) 2013 թ․ հունիսի 18-ին. Retrieved 2012 թ․ հունիսի 17.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |

 |
**«Սիրո ծառ»** («հարսանեկան ծառ», «նորապսակների ծառ», «երջանկության ծառ»), քանդակե կոմպոզիցիա ծառի տեսքով, հատուկ նախատեսված է նրա համար, որպեսզի նորապսակները կամ ուղղակի սիրահարները նրա վրա կախեն կողպեքներ, որոնք կխորհրդանշեն փոխհարաբերությունների ամրությունը (այսպես կոչված «սիրո կողպեք»)։

Մոսկվայում առաջին «սիրո ծառը» տեղադրվել է 2007 թվականի ապրիլին տեղի սիրահարների` Լուժկովյան կամրջի վրա, ծառի վրա առաջին կողպեքը կախել են 2007 թվականի ապրիլի 21-ին Կոստանտին և Մարինա Յակիմովները։ 2008 թվականի հուլիսի 9-ի դրությամբ Լուժկովյան կամրջին արդեն կա 5 «ծառ», որոնցից չորսը միանման են։

Տես նաև
-------

* Ցանկությունների ծառ (Պետրոզավոդսկ)

Ծանոթագրություններ
------------------

1. ↑  "CitySphere 21.05.2007 «Счастье „под ключ"»". Արխիվացված է the original 2008 թ․ հուլիսի 9-ին. Retrieved 2016 թ․ հոկտեմբերի 6.

Արտաքին հղումներ
----------------

* Фотографии замков на «дереве любви» Archived 2009-09-28 at the Wayback Machine.
* Дерево любви онлайн Archived 2016-10-03 at the Wayback Machine.
**«Սկաֆանդրը և թիթեռը»** (ֆր.՝ Le Scaphandre et le Papillon), Ժան-Դոմինիկ Բոբիի ինքնակենսագրական գիրքը, որը հրատարակվել է 1997 թվականին։ Գիրքն էկրանավորվել է 2007 թվականին։

Դիպաշար
-------

«Elle France» ամսագրի 44-ամյա հաջողակ խմբագիր Ժան-Դոմինիկ Բոբին ստանում է գլխուղեղի կաթված, որից հետո գրեթե ամբողջությամբ անդամալույծ է դառնում։ *«Կողպված մարդու» համախտանիշ (արթուն կոմա)* անունով հայտնի հիվանդության պատճառով նա չի կարողանում շարժվել, ուտել, խոսել և նույնիսկ շնչել առանց կողմնակի օգնության։ Անշարժացած մարմնում ապրում է միայն ձախ աչքը։

Գրքում նա պատմում է իր կյանքի, աշխատանքի, ընտանիքի, կաթվածի, հիվանդանոցի, բժիշկների և շրջապատում կատարվողի հանդեպ իր վերաբերմունքի մասին։

Գրքի մասին
----------

Երկու ամիս, օրական երեք ժամ, Բոբիի օգնականն արտասանել է այբուբենը, իսկ նա աչքով է արել ճիշտ տառը հնչելու պահին։ Այս գրքի ծնվելու համար պահանջվել է 200000 թարթում։ Այսպիսով, առանց որևէ բառ ասելու, Ժան-Դոմինիկ Բոբին աշխարհին պատմել է, թե ինչպես է մահվան օվկիանոսի հատակն ընկղմվող շարքից դուրս եկած մարմնի *ՍԿԱՖԱՆԴՐԻ* ներսում փորձում ապրել անհնազանդ թիթեռը՝ *ՀՈԳԻՆ*։

«Սկաֆանդրը և թիթեռը» գիրք է այն մասին, թե ինչպիսին է կյանքը սեփական մարմնում փակված վիճակում։ Աշխարհի 30 երկրներում հրատարակված 130-էջանոց այս գիրքը վաճառվել է հսկայական տպաքանակներով և երկար ժամանակ տեղ է զբաղեցրել համաշխարհային բեսթսելլերների ցանկերի վերին հորիզոնականներում, արժանացել քննադատների հիացական գնահատականներին և հուզել միլիոնավոր ընթերցողների սրտերը։

Ժան-Դոմինիկ Բոբին մահացել է իր գրքի լույսընծայումից երկու օր անց։

Ֆիլմ
----

Այս գրքի հիման վրա ամերիկացի կինոռեժիսոր, սցենարիստ և նկարիչ Ջուլիան Շնաբելը նկարահանել է ֆիլմ, որտեղ գլխավոր դերը կատարել է Մաթյո Ամալրիկը։ Ֆիլմը ռեժիսուրայի համար արժանացել է 2007 թվականի Կաննի կինոփառատոնի մրցանակի, 2008 թվականին՝ «Ոսկե գլոբուսի» և «Սեզար» մրցանակի՝ «Լավագույն տղամարդ դերասան» անվանակարգում։

Ծանոթագրություններ
------------------

1. ↑  lefigaro.fr. "Actualité en direct et informations en continu". *Le Figaro* (in ֆրանսերեն). Արխիվացված է the original 2012 թ․ նոյեմբերի 4-ին. Retrieved 2023 թ․ ապրիլի 27.
2. 1 2 3 4  "Elizabeth Day interviews ghost-writer Claude Mendibil". *the Guardian* (in անգլերեն). 2008 թ․ հունվարի 27. Retrieved 2022 թ․ նոյեմբերի 10.
3. ↑  Thomas, Rebecca. Diving Bell movie's fly-away success, *BBC*, February 8, 2008. Accessed June 5, 2008.
4. ↑  Mallon, Thomas (June 15, 1997) "In the Blink of an Eye - *The Diving Bell and the Butterfly*," *The New York Times*. Retrieved April 8, 2008.
5. ↑  "Cannes Winners: Stark Abortion Drama Tops". *www.altfg.com*.
6. ↑  Academy Awards Database Archived 2008-09-21 at the Wayback Machine.
7. ↑  "Film Awards". *www.bafta.org*. 2014 թ․ հուլիսի 31.
8. ↑  "HFPA Awards Database". Արխիվացված է the original 2012 թ․ հոկտեմբերի 11-ին. Retrieved 2023 թ․ մայիսի 22.

Արտաքին հղումներ
----------------

* «Սկաֆանդրը և թիթեռը»(անգլ.) ֆիլմը Internet Movie Database կայքում
* «Սկաֆանդրը և թիթեռը»(անգլ.) ֆիլմը Allmovie կայքում: 4.5/5 stars
**Սկարամանգայի տուն** (ռուս.՝ Дом Скараманги), շինություն Ռուսաստանի Դաշնության Ռոստովի մարզի Տագանրոգ քաղաքի Պետրոսի փողոց, 53 հասցեում։

Պատմություն
-----------

1820-ականներով թվագրվող քաղաքային փաստաթղթերում պահպանվել են Լուկա Պետրովիչ Սկարամանգայի, նրան կապիտալով (8 հազար ռուբլի) վաճառականի կոչում շնորհելու մասին հիշատակումները։ 19-րդ դարի առաջին կեսին նույն վաճառականը Տագանրոգում կառուցել է բարձր հիմքով մեկհարկանի շենք Պետրոսի փողոց, 53 հասցեով։ Բացի անշարժ գույքից, նրա սեփականությունն էին Բախմուտի աղե մշակման հանքերը։ Բացի այդ, նա կարող էր առնչություն ունենալ «Սկարամանգա, Մանուսի և ընկ.» հունական գրասենյակի հետ, որը փակվել է 1893 թվականին։ Գրասենյակը զբաղվել է արտահանման-ներկրման գործառնություններով և հարյուրամյակի ընթացքում Տագանրոգ է ներկրել թեյ, սուրճ, ցիտրուսայիններ և այլ ապրանքներ, իսկ Տագանրոգի նավահանգստից արտահանել է ցորեն, քուսպ և ճարպեր։ 1834 թվականին Լուկա Պետրովիչը հիշատակվում էր նավահանգստի և առափի վիճակը բարելավելու հարցերով զբաղվող հանձնաժողովի անդամների թվում։ Բացի նրանից հանձնաժողովի կազմում ընդգրկված էին Ի. Բորիսովը, Ի. Կորոտիլինը, Պ. Տրավլոն։

1873-1880 թվականներին հողամասով տունը վաճառական Իվան Ամվրոսիևիչ Սկարամանգայի սեփականությունն էր, իսկ 1890 թվականին պատկանել է հունահպատակ Իվան Սկարամանգային։ Հայտնի չէ, արդյոք խոսքը նո՞ւյն մարդու մասին է, թե՞ ոչ։ Պահպանվել են նաև գրառումներ, որոնք վկայում են, որ Ի. Ա. Սկարամանգային է պատկանել աղյուսի գործարանը, որը պատրաստել է տեսակային աղյուսներ։ Նա նաև եղել է ակումբի անդամ և ամեն օր այցելել է այն ժամը 20:00-ից 02:00-ը։

1898 թվականին տունը նոր սեփականատեր ունեցավ` ժառանգական պատվավոր քաղաքացի Ивана Амвросиевича Իվան Ամվրոսիևիչի այրի Վիրգինիա Միխայլովնա Սկարամանգան։ Վիրգինիա և Իվան Սկարամանգաներն ունեին մի քանի երեխա. դուստրերը՝ Ելիզավետան, Մարիան, Վիրգինիան, և որդիները` Ամվրոսին, Միխայիլը, Պանտելեյմոնը։ Սկարամանգաների ընտանիքին, որոնք ապրում էին Տագանրոգում, բացի Պետրոսի փողոց, 53 հասցեի տնից, պատկանել է ևս մի քանի տուն։ Նրանց ժամանակակից հասցեներն են` Հունական փողոց, 95 և 97, շինություններ Պետրոսի փողոցում և Առևտրականների բորսայում։

1923 թվականին այդ տանը բացվել է թիվ 11 մանկատունը։

Նկարագրություն
--------------

Տունը պահպանվել է մինչև 21-րդ դարը։ Կառուցված է բարձր հիմքի վրա։

Ծանոթագրություններ
------------------

1. 1 2 3 4 5  Энциклопедия Таганрога, Ростов-на-Дону, Росиздат, 2003
2. 1 2 3 4 5  "Дом 53, Петровская улица". Արխիվացված է the original 2017 թ․ մարտի 17-ին. Retrieved 2017 թ․ հոկտեմբերի 11. `{{cite web}}`: Unknown parameter `|dead-url=` ignored (`|url-status=` suggested) (help)
**Բենժամեն Տոնյուտտի** (ֆր.՝ Benjamin Toniutti, հոկտեմբերի 30, 1989(1989-10-30), Մյուլուզ, Ֆրանսիա), ֆրանսիացի վոլեյբոլիստ, լեհական «Յաստշեմբսկի Վենգել» ակումբի խաղացող, Ֆրանսիայի հավաքականի ավագ։ Եվրոպայի չեմպիոն, Համաշխարհային լիգայի հաղթող, Գերմանիայի չեմպիոն (2015) և Լեհաստանի եռակի չեմպիոն (2016, 2017, 2019)

Կարիեռա
-------

Ֆրանսիական բարձրագույն խմբում պրոֆեսիոնալ նորամուտը Տոնյուտին կատարել է տասնինը տարեկանում «Արագո դե Սեթ» թիմի կազմում, որի գույները պաշտպանել է չորս մրցաշրջան՝ նվաճելով չորս բրոնզե մեդալ։ Հետագայում խաղում էի իտալական «Ռավենայում»։

2014 թվականի վերջին տեղափոխվել է Կազանի «Զենիթ»։ Սակայն այդ ակումբի կազմում նա ընդամենը երկու պաշտոնական խաղ է անցկացրել Ռուսաստանի առաջնությունում և մասնակցել բոլոր աստղերի հանդիպմանը։ Այն բանից հետո, երբ եվրոպական ֆեդերացիան Կազանի ակումբին թույլ չի տվել Տոնյուտիին հայտարվորել Չեմպիոնների լիգայում, նրա հետ պայմանագիրը խզվել է։

Կազանյան կարճատև շրջանից հետո խաղացել է գերմանական «Ֆրիդրիխսհաֆենում», որին օգնել է հաղթել ազգային առաջնությունում։ 2015 թվականի ապրիլին տեղափոխվել է լեհական «ԶԱԿՍԱ» ակումբ (Կենձեժին Կոզլե)։

Պատանեկան մակարդակում Տոնյուտին երկու անգամ դարձել Է Եվրոպայի չեմպիոն (մինչև 19 տարեկաններ՝ 2007 թվական, մինչև 21 տարեկաններ՝ 2008 թվական), ինչպես նաև աշխարհի առաջնության բրոնզե մեդալակիր։ 2010 թվականին սկսել է հանդես գալ Ֆրանսիայի հիմնական հավաքականում, դարձել է նրա ավագը։ 2015 թվականին ֆրանսիացիներին օգնել է պատմության մեջ առաջին անգամ հաղթել համաշխարհային լիգայում, որտեղ անհատական մրցանակ է ստացել որպես մրցաշարի լավագույն կապավոր։ Նույն տարվա աշնանը դարձել է Եվրոպայի չեմպիոն։

2020 թվականի Օլիմպիական խաղերում նվաճել է ոսկե մեդալ։

Ծանոթագրություններ
------------------

1. 1 2  Promotion spéciale des jeux Olympiques et Paralympiques d’été de Tokyo 2020 (ֆր.): Décret du 8 septembre 2021 portant promotion et nomination dans l’ordre national de la Légion d’honneur — 2021. — Iss. 211. — ISSN 0242-6773
2. 1 2
3. ↑  "France win first Olympic Volleyball medal in thriller". *www.olympics.com*. 2021 թ․ օգոստոսի 7. Արխիվացված է the original 2021 թ․ օգոստոսի 7-ին. Retrieved 2021 թ․ օգոստոսի 8.
4. ↑  "Transferowy hit! Benjamin Toniutti rozgrywającym Jastrzębskiego Węgla!". *www.jastrzebskiwegiel.pl* (in լեհերեն). 2021 թ․ հունիսի 25. Retrieved 2021 թ․ հունիսի 26.

Արտաքին հղումներ
----------------

* Բենժամեն Տոնյուտիի էջը *FIVB* կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | EspritBleu · Olympic Channel · WorldofVolley · ԵՎԿ · ՄՕԿ |

 |
Սերմերից ռումբ
**Սիդբոմբինգ** (անգլ.՝ Seedbombing) կամ օդային ցանք, հողը ցանելու տեխնիկա, որը ենթադրում է հողից, հումուսից և բույսերի սերմերից կազմված գնդակների (**սերմերի ռումբերի**) նետում։ Հաճախ օգտագործվում է պարտիզպան-այգեգործների կողմից երկրի հասարակական կամ լքված հատվածներում՝ բուսականությունը վերականգնելու համար։ Կարող է օգտագործվել նաև անտառային ծածկույթի վերականգնման համար։

Տերմինաբանություն
-----------------

«Սերմերի ռումբ» եզրույթն առաջին անգամ օգտագործվել է 1973 թվականին «Կանաչ պարտիզաններ» արշավում։ Այս արշավի մասնակիցները սերմերի ռումբեր են նետել Նյու Յորքի դատարկ հողատարածքներում, որպեսզի բարելավեն շրջանների արտաքին տեսքը։ Դա սկիզբ է դրել պարտիզան-կանաչապատողների շարժմանը։

2012 թվականին Գերմանիայում հայտնվել է «ավտոբոմբիզմ» եզրույթը, որով կոչվում է ավտոմեքենաների պատուհաններից «սերմերի ռումբերի» ցրումը։

Պատմություն
-----------

Օդային կանաչապատման առաջին հիշատակումը թվագրվում է 1930 թվականով։ Այդ ժամանակ ինքնաթիռներն օգտագործվել են դժվարամատչելի տարածքներում և Հոնոլուլու լեռներում (Հավայի) բույսերի և ծառերի սերմերի տարածման համար, որպեսզի վերականգնվի բուսածածկույթն անտառային հրդեհներից հետո։

Սիդբոմբինգը լայնորեն տարածված է նաև Աֆրիկայում, որտեղ այն օգտագործվում է ցածր կենսաբազմազանությամբ տարածքներում։ Տեխնոլոգիաների զարգացման շնորհիվ սերմնային ռումբերի արդյունավետությունն աճել է։ Ռումբի պարունակությունը տեղադրվում է հեշտ քայքայվող թաղանթի մեջ և նետվում անհրաժեշտ տեղամաս։ Սովորաբար ենթադրվում է մեկ հատվածում տասնյակ կամ հարյուրավոր սերմնային ռումբերի օգտագործում։ Բավարար ջրի և արևի լույսի առկայության դեպքում բուսականությունը կարող է հայտնվել մեկ ամսվա ընթացքում։

1987 թվականին Լին Գարիսոնը (Lynn Garrison) գործարկել է «Հայիթիի կանաչապատման նախագիծը» (HARP), որի շրջանակներում տոննաներով սերմնային ռումբեր են նետվել վերասարքավորված ինքնաթիռից։ Թաղանթը պարունակել է պարարտանյութեր, ինսեկտիցիդներ և մի քանի սերմեր։ Սերմերը ցրելուց առաջ մի քանի օր պահվել են ջրի մեջ, որպեսզի սկսվի ծլելու գործընթացը։

Տարածումը
---------

Որոշ երկրներում շատ խանութներ սկսել են գնորդներին առաջարկել «սերմերի ռումբեր»։

Ծանոթագրություններ
------------------

1. 1 2  Horton, Jennifer. "Could military strategy win the war on global warming?". How Stuff Works. Արխիվացված է the original 2012 թ․ նոյեմբերի 1-ին. Retrieved 2012 թ․ ապրիլի 6. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  "How Guerrilla Gardening Works". How Stuff Works. Արխիվացված է the original 2012 թ․ նոյեմբերի 1-ին. Retrieved 2012 թ․ օգոստոսի 14. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  Время сажать :: Новости :: ТВ Центр — Официальный сайт телекомпании
4. 1 2  Семенная бомба — модное орудие городских партизан | Культура и стиль жизни | DW.DE | 16.08.2010

Արտաքին հղումներ
----------------

* The guerrilla gardener’s seedbomb recipe
«Call me darling, call me sweetheart»՝ Ակորդեոնահարը նվագում է այն երգի մեղեդին, որի տեքստը ցուցադրվում է։
**Սիրային երգ**, ռոմանտիկ սիրո, սիրահարվածության կամ հարաբերությունների խզումից հետո կոտրված սրտի և դրանցից բխող զգացմունքների մասին երգ։ Սիրային երգերի նույնիսկ ամենահայտնի կատարողների և երգահանների սպառիչ ցանկը շատ երկար կլիներ։

Սիրային երգերը կարող են հանդիպվել տարբեր երաժշտական ժանրերում։

Պատմություն
-----------

Սիրային երգերը գոյություն ունեն դարեր շարունակ, և դրանք կարելի է գտնել հասարակությունների մեծ մասի պատմության և մշակույթի մեջ, թեև դրանց համատարած տարածումը ժամանակակից երևույթ է։

Սիրային երգերի առաջացման առավել հակասական և զարմանալի բացատրությունը տվել է Դենի դե Ռուժմոնն իր «Սերը արևմտյան աշխարհում» (անգլ.՝ Love in the Western World) ստեղծագործության մեջ։ Ըստ դե Ռուժմոնի, սիրային երգը զարգացել է պալատական սիրային երգերից, և այդ երգերը սիրո պատմական քրիստոնեական հասկացությունից հրաժարվում էին։

Սիրային երգերի ինքնությունը փոխվում է ժամանակ առ ժամանակ, սկսած 1970-ական թվականների սիրո տասնամյակից մինչև 1980-ական թվականների գիշերային երեկույթներ և մինչև 1990-ականների մութ ռոմանտիկա։

Տես նաև
-------

* Թորչ երգ

Ծանոթագրություններ
------------------

1. ↑  "Best List of Love Songs 2013". Free Celebrity News. Արխիվացված է the original 2014 թ․ հունվարի 11-ին.

Արտաքին հղումներ
----------------

* "Բոլոր ժամանակների 100 լավագույն սիրային երգ". *Top 40 / Pop*. About.com. Արխիվացված է the original 2016 թ․ նոյեմբերի 20-ին. Retrieved 2020 թ․ մայիսի 12.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4114413-2 · LCCN: sh85078593 · Microsoft: 2776669712 · NKC: ph166548 |

 |
**Սևծովյան ջազ փառատոն** (վրաց.՝ შავი ზღვის ჯაზ-ფესტივალი), միջազգային ջազ փառատոն, որը յուրաքանչյուր տարի կազմակերպվում է Վրաստանի Բաթում քաղաքում։ Սովորաբար ջազ փառատոնը տեղի է ունենում հուլիս ամսին։ Բացի Բաթում քաղաքից, փառատոնը կազմակերպվում է նաև Վրաստանի մերձափնյա այլ քաղաքներում և գյուղերում։ Վրաստանի ամենահայտնի երկրորդ ջազ փառատոնը Թբիլիսիի ջազ փառատոնն է։

Փառատոնը հիմնադրվել է 2007 թվականին։ Տարիների ընթացքում փառատոնի երգացանկում տեղի են ունեցել էական փոփոխություններ։ Մասնավորապես, ջազ երաժշտությունից բացի փառատոնի երգացանկում ավելացվել են նաև ռոք, R&B, սոուլ, դիսկո, ֆանկ և հիփ-հոփ ժանրի երաժշտությունները։ Փառատոնին մասնակցում են ինչպես վրացի, այնպես էլ արտասահմանյան կատարողներ։ Փառատոնին հանդես եկած հայտնի երգիչներից են Ջորջ Քլինթոնը, Snoop Dogg-ը, Լիզա Սթենսֆիլդ, The Prodigy-ին և Ռոբերտ Պլանտը։ 2016 թվականի հուլիսի 15-24-ը տեղի ունեցած Սևծովյան 10-րդ ջազ փառատոնը եղել է փառատոնի պատմության ամենամեծ միջոցառումը։

Ծանոթագրություններ
------------------

1. ↑  "Snoop Dogg, Lisa Stansfield to perform at Black Sea Jazz Festival". *Agenda.ge*. 2015 թ․ մարտի 31. Retrieved 2016 թ․ ապրիլի 29.
2. ↑  "Quincy Jones, Lauryn Hill, Chris Brown among headliners for 2016 Black Sea Jazz Festival". *Agenda.ge*. 2016 թ․ ապրիլի 27. Retrieved 2016 թ․ ապրիլի 29.
3. ↑  "Sun, sea and sounds at the Black Sea Jazz Festival". *Euronews*. 2015 թ․ հուլիսի 30. Retrieved 2016 թ․ ապրիլի 29.
4. ↑  "Robert Plant opens Black Sea Jazz Festival in Georgia". *Agenda.ge*. 2018 թ․ հուլիսի 20. Retrieved 2018 թ․ հուլիսի 31.
5. ↑  Karsaulidze, Eka (2016 թ․ ապրիլի 28). "10th Black Sea Jazz Festival to Host Unprecedented Number of Participants". *Georgia Today*. Արխիվացված է the original 2020 թ․ հունվարի 10-ին. Retrieved 2016 թ․ ապրիլի 29.
**Զոնդ-4** (ռուս.՝ Зонд-4, կամ *Soyuz 7K-L1 s/n 6*), խորհրդային Զոնդ ծրագրի շրջանակներում արձակված նոր նախագծի տիեզերանավերի փորձարկման առաքելություն։ Արձակվել է Բայկոնուր տիեզերակայանից Պրոտոն կրող հրթիռով։ 7Կ-Լ1 տիեզերանավը նախատեսված էր Խորհրդային Լուսնային ծրագրի շրջանակներում անձնակազմով Լուսնի շուրջ թռիչք իրականացնելու և Երկիր վերադառնալու համար։ Այս ծրագրի շրջանակներում փորձարկումները իրականացվել է Զոնդ անվան տակ 1967-ից 1970 թվականներին։ Սա առաջին խորհրդային տիեզերանավն էր, որն ուներ համակարգիչ՝ 34 կգ զանգվածով Արգոն 11։

Արձակում
--------

Զոնդ-4-ը արձակվել է 1968 թվականի մարտի 2-ին Բայկոնուր տիեզերակայանից Պրոտոն կրող հրթիռով։ Տիեզերանավը արձակվել է Լուսնից 180 աստիճանով շեղված, իսկ նրա ուղեծրի ապոկենտրոնը կազմում էր 400000 կմ։ Սա արվել էր Լուսնի ձգողական ուժի հետ կապված բարդություններից խուսափելու համար։ Այնուամենայնիվ, տիեզերանավի վերադարձի ժամանակ, մթնոլորտ մուտք գործելիս տիեզերանավի ուղղորդման համակարգը խափանվեց։ Զոնդ-4 մտավ մթնոլորտ ճշգրիտ հաշվարկված ժամանակին, սակայն մթնոլորտից արգելակելու փոխարեն բալիստիկ հետագծով սկսեց անումը։ Քանի որ այն ընկնում էր ոչ խորհրդային տարածքում, գործի դրվեց ինքնաոչնչացման համակարգը որը աշխատեց 10-15 կմ բարձրության վրա՝ Գվինեայի աֆրիկյան ափից 180-200 կմ հեռավորության վրա։

Տես նաև
-------

* Զոնդ ծրագիր

Ծանոթագրություններ
------------------

1. ↑  Williams, David R. (2005 թ․ հունվարի 6). "Tentatively Identified Missions and Launch Failures". NASA NSSDC. Retrieved 2010 թ․ հուլիսի 30.
2. ↑  Harvey, Brian (2007). *Soviet and Russian Lunar Exploration* (in անգլերեն). Springer Science & Business Media. p. 138. ISBN 9780387739762.
3. ↑  Wade, Mark. "Soyuz 7K-L1". Encyclopedia Astronautica. Արխիվացված է the original 2010 թ․ մայիսի 16-ին. Retrieved 2010 թ․ հուլիսի 27.
4. ↑  Krebs, Gunter. "Zond (L1)". Gunter's Space Page. Retrieved 2010 թ․ հուլիսի 27.
5. 1 2  Huntress; Marov (2011). *Soviet Robots in the Solar System: Mission Technologies and Discoveries*. Springer New York. p. 172. ISBN 9781441978981.
6. ↑  Newkirk, Dennis (1990). *Almanac of Soviet Space Flight*. Gulf Publishing Company. p. 67. ISBN 9780872018488. Retrieved 2023 թ․ փետրվարի 10.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Զոնդ ծրագիր |
| --- |
|  |
| 3ՄՎ-ի առաքելություններ | 
* Զոնդ-1
* Զոնդ-2
* Զոնդ-3

 |  |
|  |
| Սոյուզ 7Կ-Լ1/Լ1Ս | 
* Կոսմոս-146
* Կոսմոս-154
* Զոնդ-1967Ա
* Զոնդ-1967Բ
* Զոնդ-4
* Զոնդ-5
* Զոնդ-6
* Զոնդ-7
* Զոնդ-8

 |
|  |
| Այլ | 
* Զոնդ-3ՄՎ-1 համար 2

 |

 |
**Սևիչե** (**սեբրիչե**, իսպ.՝ ceviche, cebiche, seviche կամ sebiche), ձկով կամ ծովամթերքով ուտեստ, որի հայրենիքը Պերուն է։ Ճաշատեսակը լայն տարածում է գտել Լատինական Ամերիկայի շատ երկրների խոհանոցներում, թեև բաղադրատոմսերը կարող են զգալիորեն տարբերվել։ Օրինակ՝ Կոլումբիայում օգտագործում են տոմատի մածուկ կամ կետչուպ։

Սևիչեի օրիգինալ բաղադրատոմսը ներառում է տարբեր տեսակների նուրբ տապակած հում ձուկ, որը մարինացվում է 15 րոպե լայմի հյութի մեջ։ Դրանից հետո ձկան մեջ ավելացնում են օղակներով կտրատած կարմիր սոխը և երբեմն ռոկկոտո (Պերուից կծու պղպեղ)։ Լայմի հյութում պարունակվող կիտրոնաթթվի շնորհիվ ձկան մեջ պարունակվող սպիտակուցները դենատուրացվում են։

Բաղադրատոմսը կարող է տարբեր լինել՝ կախված երկրից կամ տարածաշրջանից։ Այսպիսով, երբեմն ձկանը ավելացնում են զանազան ծովամթերքներ, այս դեպքում ճաշատեսակը կոչվում է «սևիչե ասորտի» (իսպ.՝ ceviche mixto): Եթե ձուկն ու խեցեմորթն օգտագործվում են հում վիճակում, ապա մնացած ծովամթերքը (ութոտնուկ, կաղամար և այլն) նախօրոք եփվում են։ Ամենատարածված տարբերակներից մի քանիսն են՝ ceviche de conchas negras՝ սևիչե սև կատարիներով, ceviche de ostras՝ սևիչե ոստրեներով և ceviche con camarones՝ սևիչե ծովախեցգետնով։ Այլ բաղադրիչներն են նեխուրի ցողունները, գինձը, կարմիր պղպեղը։

Պերուում սևիչեն սովորաբար մատուցվում է բաթաթի, տապակած եգիպտացորենի կամ կասավայի հետ, Էկվադորում՝ բրնձով կամ բանանի չիպսերով կամ պոպկորնով։ Որպես առանձին ուտեստ «վագրի կաթ» անվանումով մատուցվում է նաև սևիչե մարինադ, որն ունի աֆրոդիզիակի հատկություն։

2013 թվականին Պերուի մայրաքաղաք Լիմայում բացվել է սևիչեի հուշարձան.

Ծանոթագրություններ
------------------

1. ↑
2. ↑  Hatlestad, Kari (March 2017). "The Social and Cultural Origins of Peruvian Food". *International Development- Latin America*. **1**: 31. Արխիվացված from the original on 2021 թ․ օգոստոսի 14. Retrieved 2021 թ․ օգոստոսի 17 – via Portland State University Library.
3. ↑  Rodriguez, Douglas (2010). *Defining Ceviche*. New York: Crown Publishing Group. pp. 1, 2. ISBN 978-1-5800-8107-8.
4. ↑  "Памятник национальному блюду открыт в Перу". Արխիվացված from the original on 2014 թ․ օգոստոսի 19. Retrieved 2013 թ․ հունիսի 29.

Գրականություն
-------------

* *Похлёбкин В. В.* Себиче // Кулинарный словарь. — М.: Издательство «Э», 2015. — С. 321—322. — 456 с. — 4000 экз. — ISBN 978-5-699-75127-3.
* *Charles Sinclair.* seviche // Dictionary of Food: International Food and Cooking Terms from A to Z. — Second Edition. — London: A & C Black, 2004. — P. 119. — 632 p. — ISBN 978-1-4081-0218-3.
**Բերասատեգի** (իսպ.՝ Berazategui), քաղաք, որը գտնվում է Արգենտինայի Բուենոս Այրես գավառում։ Բերասետեգին ձևավորում է Մեծ Բուենոս Այրես ագլոմերացիայի մի մասը։ Քաղաքը համարվում է ապակու արտադրության խոշոր կենտրոն։

Բնակչությունը՝ 167 555 մարդ (2001 թվականի դրությամբ)։

Պատմություն
-----------

Ապակու գործարանի աշխատակցին նվիրված հուշարձան
Հիմնելով Բուենոս Այրես քաղաքը, Խուան դե Գարայը իր աջակիցներին բաժանեց Մագդալենա երկրամասի հարակից տարածքները։ Տարածքը, որտեղ այսօր գտնվում է Բերասատեգի քաղաքը, բաշխված էր Ալոնսո Գոմեսի (հյուսիսային հատված), Պեդրո դե Իսարայի (կենտրոն) և Անտոնիո Ռովերտոյի (հարավային հատված) միջև։ 1602 թվականին Ռովերտոն իր տարածքները տան հետ միասին վաճառել է Իսարային։

1622 թվականին Իսարան մահանում է՝ հողատարածքները թողնելով իր դստերը, որի ամուսինը դրանց մոտակայքում կառուցել է նավահանգիստ։

1784 թվականին Մագդալենա երկրամասը բաժանվել է երեք շրջանների՝ Սան Վինսենտո, Մագդալենա և Կիլմես։ Վերջինիս մեջ մտան ժամանակակից Բերասատեգիի տարածքները։

Մինչև 19-րդ դարը այժմյան Բերասատեգիի վայրում գոյություն է ունեցել բնակավայր, որի բնակչության մեծ մասը զբաղվում էր գյուղատնտեսությամբ։

Բերասատեգի քաղաքը պաշտոնապես հիմնադրվել է 1816 թվականի նոյեմբերի 23-ին։ Իր անունը ստացել է Խոսե Կլեմենտե Բերասատեգիի պատվին, ով իր հողատարածքները նվիրաբերել է ապագա երկաթուղային գծի կառուցման համար։

1872 թվականի դեկտեմբերին կառուցվել է երկաթուղային գծի ճյուղ մինչև Բերասատեգիի կայարանը, իսկ 1909 թվականին այն երկարացվել է ևս մեկ կիլոմետրով։

Աշխարհագրություն
----------------

Բերասատեգին գտնվում է Լա Պլատա էստուարի ափից 2 կմ դեպի արևմուտք, հարթավայրային տեղանքում։

Բերասատեգի քաղաքի կլիման բարեխառն խոնավ է, հիմնականում նման է Բուենոս Այրեսի կլիմային, քիչ ավելի հով։ Հունվարի միջին ջերմաստիճանը 25 °C, հուլիսինը՝ 11 °C: Ամռանը ջերմաստիճանը կարող է հասնել +35 °C, իսկ ձմռանը՝ -2 °C: Տեղումների տարեկան քանակը կազմում է մոտ 1000 մմ։ Վերջին 100 տարիների ընթացքում Բերասատեգիում ձյուն տեղացել է ընդամենը մեկ անգամ՝ 2007 թվականի հուլիսի 9-ին։ Բերասատեգի քաղաքում գերակշռում են հետևյալ քամիները՝

* Հարավ-արևմուտքից փչում է պամպերո քամին, որը սառն է և չոր, հիմնականում փչում է հունիսին,
* Հարավ-արևելյան սուդեստադա քամին, որը հով է և շատ խոնավ, հաճախ իր հետ տեղումներ է բերում, հիմնականում փչում է ապրիլին և հոկտեմբերին,
* Մնացած ամիսներին գերակշռում են արևելյան և հյուսիսարևելյան քամիները։

Ծանոթագրություններ
------------------

1. ↑  "ClimaSurGBA » Datos detallados del año 2009". Արխիվացված է the original 2016 թ․ մարտի 6-ին. Retrieved 2015 թ․ դեկտեմբերի 23. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "Արխիվացված պատճենը" (PDF). Արխիվացված է the original (PDF) 2011 թ․ հոկտեմբերի 5-ին. Retrieved 2015 թ․ դեկտեմբերի 23. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Los Vientos: Pampero Zonda Sudestada Republica Argentina
**Բոգովինյան լիճ** (Бело-Езеро, Богонское; մակեդոներեն՝ Боговинско Езеро, *Богоњско, Бело Езеро*), լեռնային լիճ է սառցադաշտային ծագմամբ, որն առաջացել է Ռուդոկա-Պլանինա լեռներում (Շար-Պլանինա լեռնաշղթայի շարունակությունը)։ Այն Շար-Պլանինայի 39 լճերից մեկն է, և ինչպես մյուսները, խթանում է զբոսաշրջությանը տեղական վայրերի։ Գտնվում է Մակեդոնիայի Հանրապետության հյուսիս-արևելյան շրջաններում։

Նկարագրություն
--------------

Լիճը երկարավուն ձև ունի։ Այն գտնվում է Բորիսլավեց և Փոքր Սմերկա գագաթների միջև, և ծովի մակարդակից բարձր է 1936 մ։ Նրա երկարությունը 245 մետր է, իսկ լայնությունը 210 մետր։ Առավելագույն խորությունը 2․2 մետր է։ Լճի տարածքը 66 880 մ² է, որն ամենամեծն է Շար-Պլանին լեռներում։

Բոգովինյան լիճ են թափվում մի քանի ջրահոսքեր, իսկ արևելյան հատվածից դուրս է հոսում Բոգովինյան (Եզեր) գետը, որը Ռադիովցե գյուղի մոտ թափում է Վարդար գետը։

Պատկերասրահ
-----------

* Բոգովինյան լիճը ձմռանըԲոգովինյան լիճը ձմռանը
* Լճի ջուրըԼճի ջուրը
* Լիճը արևմտյան մասիցԼիճը արևմտյան մասից
* Լիճը արևելյան մասիցԼիճը արևելյան մասից
* 
* 
* Լիճը հյուիսի-արևելյան մասիցԼիճը հյուիսի-արևելյան մասից

Ծանոթագրություններ
------------------

1. ↑  "Mali Sharr". *www.tetovo.gov.mk*. Municipality of Tetova. Արխիվացված է the original 2018 թ․ մարտի 28-ին. Retrieved 2017 թ․ հուլիսի 12. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  *Fjalor enciklopedik shqiptar: N-Zh dhe një shtojcë*. Akademia e Shkencave e Shqipërisë. 2009.
**Սկոպյեի կենդանաբանական այգի** (մակեդոներեն՝ Зоолошка градина Скопје), կենդանաբանական այգի, որը գտնվում է Մակեդոնիայի Հանրապետության մայրաքաղաք Սկոպյեում։ 12 հեկտար տարածք զբաղեցնող այս կենդանաբանական այգում ցուցադրվում են շուրջ 85 տեսակի կենդանիներ։

Պատմություն
-----------

Սյոպյեի կենդանաբանական այգին հիմնադրվել է 1926 թվականին՝ մակեդոնացի կենսաբան Սռանկո Կարամանի ղեկավարած հանձնաժողովի կողմից։ Բացման պահին կենդանաբանական այգին զբաղեցնում էր ընդամենը 4 հեկտար (9.9 ակր) տարածք, որտեղ ցուցադրվում էին ընդամենը մի քանի կենդանատեսակներ։

Ցուցադրվող կենդանատեսակները գազանանոցը ստացել էր նվեր՝ բացման կապակցությամբ։ 1965 թվականին Սկոպյեի ավագանին ընդունում է որոշում, որի համաձայն կենդանաբանական այգու տարածքը պետք է ընդարձակվեր՝ հասնելով ներկայիս սահմաններին։ Սակայն տարիների ընթացքում այգին հայտնվել է մի շարք քննադատների թիրախում։ Բնապահպանները կենդանաբանական այգու տնօրինությանը մեղադրում էին կենդանիներին ոչ պատշաճ կերպով խնամելու համար։

Բողոքի ալիքը մեծացավ այն ժամանակ, երբ գազանանոցի միակ փիղը 23 տարեկան հասակում սատկեց՝ նախքան Բելգրադի կենդանաբանական այգի տեղափոխվելը։ Դրան հաջորդեց այն, որ 2009 թվականին այստեղ սատկեց նաև Կոկո շիմպանզեն։

Սակայն 2008 թվականին քաղաքապետարանը կենդանաբանական այգուն հատկացրեց 42 միլիոն դենար՝ այգու բարեկարգման համար։ Նույն թվականին այն անդամակցեց Եվրոպայի կենդանաբանական այգիների և ակվարիումների միությանը։ Մինչ 2010 թվականը այգում կառուցվել են 18 նոր ցանկապատված տարածքներ։

Տես նաև
-------

* Զագրեբի կենդանաբանական այգի

Ծանոթագրություններ
------------------

1. ↑  "PM Gruevski visits renovated Skopje Zoo". *macedoniaonline.eu*. Macedonian International News Agency. 2010 թ․ ապրիլի 24. Արխիվացված է the original 2012 թ․ մարտի 30-ին. Retrieved 2011 թ․ օգոստոսի 12.
2. ↑  "About the Zoo". *zooskopje.com.mk*. Skopje Zoo. Արխիվացված է the original 2011 թ․ դեկտեմբերի 30-ին. Retrieved 2011 թ․ օգոստոսի 12.
3. ↑  
"Deceased elephants at Skopje Zoo in Macedonia". *elephant.se*. Elephant Encyclopedia. Retrieved 2011 թ․ օգոստոսի 12.
**Սիբել Սիբեր** (ծննդյան ազգանունը՝ **Ադադեմիր**, թուրքերեն՝ Sibel Siber, դեկտեմբերի 13, 1960(1960-12-13), Նիկոսիա, Նիկոսիայի շրջան, Կիպրոս), միայն Թուրքիայի կողմից ճանաչված Հյուսիսային Կիպրոսի Թուրքական Հանրապետության քաղաքական գործիչ։ Զբաղեցրել է ՀԿԹՀ վարչապետի պաշտոնը 2013 թվականի հունիսից՝ դառնալով առաջին կինը, որն այդ պաշտոնն զբաղեցրել է 2011 թվականի նոյեմբերից հետո։ 2013-2018 թվականներին եղել է ՀԿԹՀ ընդհանուր ժողովի նախագահ։ Սիբերը Ֆաթիմա Էկենօղլուից հետո երկրորդ կինն է եղել այդ պաշտոնում։

Կենսագրություն
--------------

Ծնվել է 1960 թվականի դեկտեմբերի 13-ին Նիկոսիայում։ Նրա հայրը՝ Ալթայ Ադադեմիրը, եղել է Մելուսեյա գյուղից տարրական դասարանների ուսուցիչ, մայրը՝ Այսելը, տնային տնտեսուհի էր Կլավդիից։ Քանի որ հորը ժամանակ առ ժամանակ տարբեր դպրոցներում են նշանակել, ընտանիքը մշտապես տեղափոխվել է։

16 տարեկանում Սիբելն ընդունվել է Ստամբուլի համալսարանի բժշկական ֆակուլտետ, այդ ժամանակ ընթացել է ուսանողների մասնակցությամբ քաղաքական բուռն միջադեպեր։ 1983 թվականին ավարտել է համալսարանը՝ ստանալով բժշկի որակավորում։ 1987 թվականին նա ավարտել է բժշկական մասնագիտացումը՝ դառնալով ներքին հիվանդությունների մասնագետ, փորձաշրջանն անցկացրել է Շիշլի Էթֆալի հոսպիտալում։ Ուսումն ավարտելուց հետո վերադարձել է Կիպրոս և աշխատել մասնավոր կլինիկայում։ 1989 թվականին դիաբետ և էնդոկրինոլոգիա է սովորել Վիրջինիայի համալսարանում։

1983 թվականին թերթում հրատարակել է այդ ժամանակ ամենաբարձր հետաքրքրությունն առաջացրած հոդված, որում քննադատել է Հյուսիսային Կիպրոսի Թուրքական Հանրապետության առողջապահական համակարգը։

2015 թվականին թեկնածություն է ներկայացրել ՀԿԹՀ նախագահի պաշտոնի համար, սակայն պարտվել է՝ ըստ հավաքած ձայների քանակի զբաղեցնելով 3-րդ տեղը Դերվիշ Էրօղլուից և Մուստաֆա Ակինջիից հետո։

### Անձնական կյանք

1984 թվականին ամուսնացել է ուրոլոգ (միզատար խողովակների հիվանդությունների մասնագետ) Ռիֆաթ Սիբերի հետ։ Ունեն մեկ դուստր՝ Սյումերը (ծնվել է 1985 թվականին)։

Ծանոթագրություններ
------------------

1. ↑  "Turkish Cyprus to see first female prime minister - World News". *Hürriyet Daily News*. Retrieved 2018 թ․ դեկտեմբերի 26.
2. ↑  "Архивированная копия". Արխիվացված է the original 2013 թ․ դեկտեմբերի 6-ին. Retrieved 2019 թ․ հունվարի 6.
3. ↑  "KKTC'ye 2 aylığına kadın başbakan". Hürriyet. 2013 թ․ հունիսի 12. Retrieved 2015 թ․ նոյեմբերի 8.
4. 1 2 3 4  "KKTC Cumhurbaşkanı Adayı Dr. Sibel Siber: Kendi Kalemimden Ben" (in Turkish). Caucasus Businessmen Association. Արխիվացված է the original 2015 թ․ նոյեմբերի 8-ին. Retrieved 2015 թ․ նոյեմբերի 8.`{{cite web}}`: CS1 սպաս․ չճանաչված լեզու (link)
5. 1 2  "Sibel Siber kimdir?" (in Turkish). Yeni Düzen. 2013 թ․ հունիսի 13. Retrieved 2015 թ․ նոյեմբերի 8.`{{cite web}}`: CS1 սպաս․ չճանաչված լեզու (link)
6. ↑  "İstanbul University, Cerrahpaşa Medical Faculty Graduates from Turkish Program" (PDF). Cerrahpaşa Medical Faculty. Արխիվացված է the original (PDF) 2016 թ․ մարտի 4-ին. Retrieved 2015 թ․ նոյեմբերի 8.
**Սկիլանդիս** (լիտ.՝ skilandis), լիտվական խոհանոցի ազգային ուտեստ։ Պարունակում է երշիկների տեսակներ։ Լիտվայի և Լեհաստանի որոշ շրջաններում անվանվում է կինձյուկաս (լիտ.՝ kindzukas, լեհ.՝ kindziuk)։

Պատրաստվում է բարձրակարգ խոզի մսից, կտրտված փոքր կտորներով (մի քանի բաղադրատոմսերում մսաղացներում միսը մանրացվում է խոշորացված ցանցերով ինչպես երշիկները), խառնված ճարպի կտորներով, լցոնված խոզի մսի թաղանթում, ավելացվում է աղ, աղացած պղպեղ, համեմ և սխտոր։ Պատրաստված մթերքը կապում են ձիգ պարանով։ Պատրաստման սկզբունքը Լիտվայի որոշ շրջաններում կարող է տարբերվել, սակայն պատրաստման սկզբունքը ապխտած է։ Սկիլանդիսի չորացումից հետո կարող է, ինչպես օգտագործվում է սննդում, այնպես էլ լրացուցիչ ենթարկվի սառը ապխտածի, 3-4 շաբաթ։ Ժամկետի բարձրացման համար կարելի է ավելացնել սելիտրա։

Ուրիշ երշիկների համեմատ սկիլանդիսը համեմատաբար թանկ է, քանի որ ինչպես ժամկետի բարձրացման համար երկարացվում է պատրաստումը։

Սկիլանդիս անվանումը գործարանային ապրանքանիշ է, գրանցվել է Եվրոպական միությունում։

Ծանոթագրություններ
------------------

1. ↑  Սկիլանդիսի բաղադրատոմսը և պատրաստումը
2. ↑  "Տեղեկանք լիտվական խոհանոցից". Արխիվացված է the original 2014 թ․ մայիսի 27-ին. Retrieved 2014 թ․ դեկտեմբերի 14.
3. ↑  Սկիլանդիսը «Սմակուս» կայքում(չաշխատող հղում)
4. ↑  Սկիլանդիս անվանումը Archived 2013-06-18 at the Wayback Machine. (անգլ.)
**Կարտոֆիլով աղցան**, եվրոպական խոհանոցի ամենահայտնի ուտեստներից, որը առավել սիրված է չեխական, գերմանական և ավստրիական ժողովուրդների կողմից։ Տարածված է ողջ Եվրոպայով մեկ, ինչպես նաև Եվրոպայի գաղութներում։ Օգտագործվում է եփած կարտոֆիլ, որին ավելացվում է տապակած բեկոն, թթու վարունգ և սոխ։ Համեմվում է մայոնեզով, երբեմն նաև յոգուրտով։ Ամերիկյան կարտոֆիլով աղցանի բաղադրատոմսերը 19-րդ դարում բերվել են Ամերիկա Գերմանիայից և եվրոպական այլ երկրներից գաղթածների կողմից :

Գոյություն ունի կարտոֆիլով աղցանի շատ տարբեր բաղադրատոմսեր, որոնց պատրաստման ժամանակ օգտագործվում է ոչ փխրուն տեսակի կարտոֆիլ, որպեսզի խառնելու ժամանակ կարտոֆիլի կտորները չփշրվեն և պահպանեն իրենց տեսքը։ Երբեմն կարտոֆիլը եփում են նախօրոք, որպեսզի սառչի և ամրություն ստանա։ Աղցան պատրաստելու համար օգտագործում են ինչպես կեղևը մաքրած նոր եփած կարտոֆիլը, այնպես էլ կեղևով եփածը։

Կարտոֆիլով աղցանը հայտնի է նաև որպես գարնիր և մատուցվում է մի շարք ուտեստների հետ։ Հաճախ է մատուցվում կոտլետների, նրբերշիկի, ինչպես նաև տապակած ձկան հետ
։

Ծանոթագրություններ
------------------

1. 1 2  "» Potato Salad: History". *www.guampedia.com* (in ամերիկյան անգլերեն). Արխիվացված է the original 2019 թ․ հոկտեմբերի 30-ին. Retrieved 2017 թ․ մարտի 6.
2. 1 2  Olver, Lynne. "The Food Timeline: history notes--salad". *The Food Timeline*. Արխիվացված from the original on 2020 թ․ ապրիլի 8.
3. ↑  "American Potato Salad Recipe". *kraftrecipes.com*. Retrieved 2017 թ․ մարտի 6.
**Արագածոտնի մարզի ամենահին թվակիր խաչքարերը**, Հայաստանում պահպանվել են բավականին շատ հին խաչքարեր, սակայն մինչև օրս 9-րդ դարաշրջանի թվակիր խաչքարեր հայտնաբերվել են 8 միավոր։

Արագածոտնի մարզում պահպանվել են ամենահին թվակիր 3 խաչքարերը, 882 թվական, 975 թվական և 986 թվական։

Ըստ ուսումնասիրությունների այդ երեք խաչքարերն էլ համապատասխանում են իրենց կանգնեցման թվականներին։

Թվակիր խաչքարեր կարելի է հանդիպել՝ եկեղեցիների, վանքերի և մատուռների պատերի մեջ, կոթողների և գերեզմանների մետ, նաև կամուրջների վրա կամ ճամփեզրերին և ժայռաքարերին։

Խաչքարերի կանգնեցման նպատակները տարբեր են օրինակ՝ մահարձան կամ հիշատակման համար։

Յուրաքանչյուր նմանատիպ խաչքար տվյալ դարաշրջանի բնորոշ ոճաբանությամբ և հյուսվածքազարդ հորինվածքներով են։

882 (ԵԼԱ) թվակիր խաչքար
-----------------------

Այս խաչքարը գտնվում է Դաշտադեմ գյուղում, 8 թվակիր խաչքարերից 3-րդն է։

Խաչքարը վարդագույն տուֆից է, նրա բարձրությունը 1,75մ է, իսկ լայնությունը 1,05։

Խաչքարը ունի պարզ հորինվածք, քանդակի երկճյուղ ծայրերը ավարտվում են մեկական գնդիկներով, իսկ մեկ գնդիկ էլ կա կենտրոնում։ Ներքևի աջ և ձախ կողմերից վեն են բարձրանում արմավենում ճյուղեր, որոնց վրա առկա են տերևներ։ Խաչքարը տեղադրված է եռաստիճան պատվանդանի վրա։ Խաչքարի վրա պահպանված արձանագրությունից հնարավոր է կարդալ ընդամենը թվագրությունը և երկու բառ։

975 (ՆԴԻ) թվակիր խաչքար
-----------------------

Խաչքարը գտնվում է Դաշտադեմ (Արագածոտնի մարզ)Դաշտադեմ]] գյուղում, այն վարդագույն տուֆից, է իսկ նրա բարձրությունը 1,60մ է, իսկ լայնությունը 0,70։

Այս խաչքարի առանձնահատկությունը նրանում է կայանում որ 1/10 կազմում է խաչաքանդակը իսկ մնացաց մասը արձանագրություն է։

Խաչաքանդակի բոլոր թևերի միջնամասում առկա է մեկ գնդիկ, իսկ նրանց ծայրերը ավարտվում են շրջագծով։ Խաչը նստաց է եռաստիճան պատվանդան վրա։

Ըստ արձանագրության տվյալների խաչքարը կանգնեցվել է ոմն Ալպիհինանը իր որդիների համար որպես բարեխոսություն, նաև Սահակ որդու կողմից ս. Գրիգոր և ս. Սարգիս եկեղեցիների վերականգնման կապակցությամբ։

986 (ՆԼԵ) թվակիր խաչքար
-----------------------

Խաչքաչը գտնվում է Մուղնի գյուղում, Սուրբ Գևորգ վանքի սեղանատան արևելյան պատին։

Այն պատրաստավծ է բազալտից, նրա բարձրությունը 1,55մ է, իսկ լայնությունը 1,0։

Խաչի երիզները կրկնակի են, կան ակոսներ խաչաթևիկների մեջ։

Վերեևի 2 խաչաթևիկներից ներգև են իջնում նռան մեկական քանդակ։ Հորիզոնական թևերի ներքևում առկան են մեկական գնիդիկ, իսկ եռակողմ շրջանակը հարդարված է նռան տերևներով։

Խաչաքանդակը դրված է եռաստիճան պատվանդանի վրա։

Համաձայն արձանագրության՝ այն կանգնեցվել է ոմն Միհրանը, իր և որդիների հիշատակի համար։

2006–2007 թվականներին՝ տեղափոխվել է Փարիզ, Լուվրի թանգարան, այնտեղ անցկացվելիք «Հայաստան՝ իմ բարեկամ» ցուցահանդեսում ցուցադրելու նպատակով։

Ծանոթագրություններ
------------------

1. ↑  "ԱՐԱԳԱԾՈՏՆԻ ՄԱՐԶԻ ԵՐԵՔ ԱՄԵՆԱՎԱՂ ԹՎԱԿԻՐ ԽԱՉՔԱՐԵՐԸ – Պատմամշակութային արգելոց-թանգարանների և պատմական միջավայրի պահպանության ծառայության". *web.archive.org*. 2018 թ․ սեպտեմբերի 4. Արխիվացված է the original 2018 թ․ սեպտեմբերի 4-ին. Retrieved 2021 թ․ հունիսի 27. `{{cite web}}`: Cite has empty unknown parameter: `|dead-url=` (help)
**Սկիզեռլիի տուն** (ռուս.՝ Дом Скизерли), ճարտարապետության, պատմության և մշակույթի հուշարձան Ռուսաստանի Ռոստովի մարզի Տագանրոգ քաղաքում։ Գտնվում է Տուրգենևի նրբանցք, 3 հասցեում։

Պատմություն
-----------

1840-ական թվականներին Տուրգենևի նրբանցք, 3 հասցեում ճարտարապետ Պատրիկոյի նախագծով կառուցվել է նոր երկհարկանի տուն։ Նրա առաջին սեփականատիրուհին էր թուրքահպատակի կին Մարիա Ռաֆաիլովնա Քսանտոպորսովան։ Այս հասցեում գտնվող բակային շինությունների մի մասը նշվում էր որպես Պալասովների ընտանիքի տնատիրություն։

1860-ական թվականներին առանձնատունը դարձավ տիտուլյար խորհրդականի տիկնոջ` Նադեժդա Իվկովայի սեփականությունը։

XIX դարի վերջում տունը կրկին փոխեց տիրոջը. այն ձեռք բերեց Տագանրոգի անձնական պատվավոր քաղաքացի Վասիլի Վլասովիչ Սկիզեռլին։ Նրա տան տարածքների մի մասը հատկացվել էր Ապահովագրության ռուսական ընկերության կարիքների և բեռների տեղափոխման համար։ Շենքը գնահատվել էր 12 հազար ռուբլի։ Սկիզեռլի ընտանիքին տունը պատկանել է մինչև 1920-ական թվականների սկիզբը։

1992 թվականին շենքը ճանաչվել է ճարտարապետության հուշարձան և պահպանվում է օրենքով։

Նկարագրություն
--------------

Երկհարկանի տունը կառուցվել է քարե հիմքի վրա։ Տանիքին տեղադրվել էր ճաղաշար։ Տան ճակատը զարդարում էր զարգացած պսակող քիվը, որի տակ գտնվում էր ծեփածո ականթատերևներից ծոփորը։ Ճառագայթաձև և եռանկյունաձև զարդաքիվերը գտնվում էին պատուհանների վերևում։ Քարե կամարը վեր էր խոյանում դռնակի վրա, դարպասը զարդարված էր կիսասյուներով։

Ծանոթագրություններ
------------------

1. 1 2 3  "Жилой дом". Արխիվացված է the original 2017 թ․ մարտի 12-ին. Retrieved 2017 թ․ մարտի 25.
2. 1 2 3  Энциклопедия Таганрога
3. 1 2 3  Гаврюшкин О. П. Г12 «По старой Греческой…» (Хроника обывательской жизни) — Т.: ООО «Издательство „Лукоморье"», 2012. — 514 с. — ISBN — 5-901565-15-0
**Բելառուսի պաշտոնական լեզուները**, համաձայն Բելառուսի Հանրապետության Սահմանադրության 17 հոդվածի, բելառուսերենը և ռուսերենն են։ Սահմանադրությունը երաշխավորում է բոլոր ազգային լեզուներով մշակութային ժառանգության պահպանումը՝ ներառյալ նրանց լեզուները (հոդված 15)։

Բելառուսերենի և ռուսերենի կիրառությունը երկրում հավասար չէ։ Պատմականորեն ԽՍՀՄ-ի գոյության ընթացքում ստեղծվել էր այնպիսի իրավիճակ, որ ռուսերենի կիրառումը նախընտրելի էր բելառուսերենից։ Ներկայումս ռուսերենը գերիշխում է բելառուսների կյանքի բոլոր ոլորտներում. ռուսերենով են գրեթե բոլոր պետական փաստաթղթերը, փաստաթղթերի շրջանառությունը ևս գրեթե բոլոր կազմակերպություններում իրականացվում է ռուսերենով, լրատվամիջոցների մեծամասնությունը ևս ռուսերենով է։

Բելառուսի քաղաքացու առօրյայում ևս գերիշխողը ռուսերենն է, որը մեծ ազդեցություն ունի նաև բելառուսերենի վրա։ Ռուսերենով են շփվում մայրաքաղաքում, բոլոր մարզկենտրոններում և երկրի խոշոր քաղաքներում։ Ավելի փոքր քաղաքներում տիրում է բելառուսերենի և ռուսերենի խառնուրդ, այսպես կոչված՝ «տրասյանկա»-ն։ Տրասյանկան բավականին հաճախ իրենց խոսքում կիրառում են նաև պաշտոնական դեմքերը։ Երկու լեզուների համաժամանակյա պաշտոնական օգտագործումը երբեմն բերում է իրավիճակի, երբ ասվածը կամ գրվածը չի համապատասխանում ոչ ռուսերենի կանոններին, ոչ էլ բելառուսերենի։

Առօրյա խոսակցական լեզուն, համապատասխան ազգության բնակչության տոկոսը| Ազգություն | Բնակչություն, հազար մարդ | բելառուսերեն | ռուսերեն |
| --- | --- | --- | --- |
| Ընդհանուր | 9,504 | 23.4 | 70.2 |
| Բելառուսներ | 7,957 | 26.1 | 69.8 |
| Ռուսներ | 785 | 2.1 | 96.5 |
| Լեհեր | 295 | 40.9 | 50.9 |
| Ուկրաինացիներ | 159 | 6.1 | 88.4 |
| Հրեաներ | 13 | 2.0 | 95.9 |

Բելառուսի լեզուներն ըստ 2009 թվականի մարդահամարի (կանաչ - բելառուսերեն, կապույտ- ռուսերեն)|  |  |  |
| Ազգային լեզուներ
  |  | Խոսակցական լեզուներ
  |

Ծանոթագրություններ
------------------

1. ↑  "Արխիվացված պատճենը" (PDF). Արխիվացված է the original (PDF) 2013 թ․ հոկտեմբերի 18-ին. Retrieved 2015 թ․ մարտի 21.